《立春出郊风急有作》
宋代·卫宗武

意行出郊坰，迎春二之日。
不闻条风鸣，但见朔风急。
朔风何太条，厉物无洪纤。
时方尚发育，岂汝当行权。
试与东皇说，燠寒宜按节。
一气鼓至和，要含无夭阏。
我老值途穷，荷锸今为农。
但愿五时若，鼓腹歌豳风。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。